

U skladu sa odredbama člana 28 Statuta Planinarskog sportskog društva Stara Pazova (u daljem tekstu: **„PSD Stara Pazova“**) Upravni odbor PSD Stara Pazova Pazova (u daljem tekstu: **„UO“**) je na redovnoj sednici održanoj dana 01.09.2020. godine, doneo sledeću:

**ODLUKU**

o

održavanju redovne godišnje skupštine

PSD Stara Pazova

(u daljem tekstu: „**Odluka“**)

Usvaja se predlog ovlašćenih predlagača članova UO-a, pa se donosi odluka da se redovna godišnja Skupština PSD Stara Pazova (u daljem tekstu: „**Skupština“**), koja nije mogla biti održana po planu usled epidemiološke situacije u zemlji izazvane Covid-19 virusom, održi dana 26.09.2020. godine sa početkom u 14 časova i sa mestom održavanja Skupštine na „Rasadniku“ u Staroj Pazovi.

Skupština će raspravljati o sledećem **PREDLOGU DNEVNOG REDA:**

1. Izbor organa Skupštine :  
               -  bira se radno predsedništvo ( predsednik + 2 člana)  
               -  bira se verifikaciona komisija od 2 člana  
               -  bira se izborna komisija od 2 člana  
                - bira se zapisničar i overivač zapisnika.
2. Izveštaj verifikacione komisije;
3. Usvajanje Dnevnog reda Skupštine i Poslovnika o radu Skupštine;
4. Godišnji izveštaj o radu PSD Stara Pazova za 2019. godinu;
5. Diskusija o Godišnjem izveštaju za 2019. godinu i usvajanje istog;
6. Izbor 1 (jednog) člana Upravnog odbora, Predsednika i 2 (dva) člana Nadzornog  odbora, kao I Predsednika i 2 (dva) člana Veća časti;
7. Izbor počasnog člana PSD Stara Pazova, dodela diploma/zahvalnica;
8. Razno.

U svrhu uspešnog organizovanja Skupštine, potrebno je obezbediti prigodno posluženje učesnika, a o trošku PSD Stara Pazova.

O organizovanju Skupštine PSD Stara Pazova obavestiti pismeno:

1. Sve članove PSD Stara Pazova (elektronskom poštom);
2. Predstavnike Opštine Stara Pazova (prigodnim pismom i elektronskom poštom) i
3. lokalna sredstva javnog informisanja (prigodnom pozivnicom i elektronskom poštom).

Uz obaveštenje o mestu i vremenu održavanja Skupštine, članovima PSD Stara Pazova je potrebno dostaviti i Predlog dnevnog reda o kome će se raspravljati na Skupštini, kao i predlog Poslovnika o radu Skupštine, a sama dostava se vrši elektronskim putem.

Detalje oko održavanja Skupštine objaviti i na internet stranici PSD Stara Pazova.

Zbog složene epidemiološke situacije pri organizaciji održavanju Skupštine neophodno je striktno pridržavanje svih preventivnih mera za suzbijanje virusa Covid-19, a u skladu sa vežećim propisima i preporukama struke, pa će se shodno napred navedenom Skupština održati na otvorenom prostoru.

Ova Odluka je doneta jednoglasno, stupa na snagu danom donošenja, a primenjuje se odmah.

**Dostaviti:** - Arhivi PSD Stara Pazova.

U Staroj Pazovi 01.09.2020. godine.

**Predsednik UO:**

\_\_\_\_\_\_\_\_\_\_\_\_\_

*Milan Marić*